346 J. REMI. ÀNALKCTA B0UV1ANA. 



lis regiones felix d'Orbigny peragravit , multisque ab ipso collec- 

 tis Musaeum parisiense locupletatum fuit. Inter tôt tantaque sua 

 collectanea , quae in Bolivia legit immenso volumine praestant , 

 nec non pretio materiae : in his versatus sum , junctis a cl. bri- 

 tanno Pentland anno 1839 in eadem regione collectis. 



Respublica Boliviana , olim Peruvia superior nuncupata, inter 

 12° et 22° L. M. patet , Oceano et Peruvia ad occidentem , Bra- 

 silia ad orientem circumscripta. Hic excelsissima Andium juga 

 in cœlum minantur , sylvse primaevae vegetabilia ignota inum- 

 brant, lacus immensi planities montium vestiunt , vastique campi 

 rivulis innumerabilibus rigati panduntur , undique maxima spes 

 botanicis. 



Stirpesa cl. Pentland collectée, quas saltem observandas habui, 

 nec numerosae, nec perfectae. Persaepe dum in studio illius plan- 

 tarum versarer, ipsum non botanicum fuisse ingemui. Glari d'Or- 

 bigny herbarium multo numerosius , minusque mancum ; multa 

 tamen adhuc desiderantur : ille quidem artis botanicae non erat 

 cultor. Uterque aliis scientiis vacantes , notas pretiosas saepius 

 neglexerunt. Nonnunquam itaque statio herbarum mihi incerta, 

 et characteres ob dessiccationem minime distincti. 



Floram Bolivie primo in lucem pro ferre statueram , deinde 

 vero tanto labore affectus, et insuper otiosum plantas jam antea 

 rite cognitas iterum describere persuasus , novis tantum generi- 

 bus et speciebus operam dedi. Hodie primam partem Analecta- 

 rum Botanicis offero, Deo favente, incœpta persecuturus. 



Liceat mihi in hoc proloquio gratissimam praebere mentem 

 doctissimis Brongniartio , Decaisnioque , qui , pro sua erga me 

 benevolentia , hune tentare laborem incitarunt et suis consiliis 

 juvarunt. Liceat quoque grates agere acutissimo J. Gay qui me 

 suo ingenio favit. Valeant. 



1 . Pteris. 



P. angustisora. 



P. fronde subtrapezoidea, bipinnata ; segmentis pinnularum sub- 

 falcatis, acutis , denticulatisque. Soris angustis. 



